****

**คำอธิบายรายวิชา**

**ประวัติศาสตร์**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นประถมศึกษาปีที่ 2 เวลา 40 ชั่วโมง/ปี**

ศึกษา วิเคราะห์ อธิบาย การใช้คำระบุเวลาที่แสดงเหตุการณ์ในอดีต ปัจจุบัน และอนาคต การลำดับเหตุการณ์ที่เกิดขึ้นในครอบครัวหรือในช่วงชีวิตของตนเองโดยใช้หลักฐานที่เกี่ยวข้อง การเปลี่ยนแปลงวิถีชีวิตประจำวันของคนในชุมชนของตนจากอดีตถึงปัจจุบัน และผลกระทบที่เกิดขึ้นต่อวิถีชีวิตของคนในชุมชน ระบุบุคคลที่ทำประโยชน์ต่อท้องถิ่นหรือประเทศชาติ วัฒนธรรม ประเพณี และภูมิปัญญาไทยที่ภาคภูมิใจ และควรอนุรักษ์ไว้

โดยใช้กระบวนการเรียนรู้แบบ Active Learning บนพื้นฐานการเรียนรู้ด้วยวิธีการประวัติศาสตร์ในการพัฒนาการเรียนรู้ให้ผู้เรียนสามารถกำหนดเป้าหมายที่ต้องการศึกษา ฝึกการคิดวิเคราะห์ สังเคราะห์อย่างมีวิจารณญาณ สามารถแยกแยะและจำแนกข้อเท็จจริงกับความคิดเห็นที่ได้จากการสืบค้น รวบรวมหลักฐาน ร่วมกันอภิปราย วิเคราะห์วิจารณ์ ซักถาม และร่วมกันประเมินคุณค่าของข้อมูล สรุปข้อเท็จจริงอย่างมีเหตุผล รวมถึงนำเสนอผลงานจากการศึกษาในรูปแบบต่าง ๆ และอธิบายได้อย่างสมเหตุสมผล

เพื่อให้ผู้เรียนมีส่วนร่วมในการตั้งคำถามทางประวัติศาสตร์ เกิดทักษะการคิดวิเคราะห์เชิงประวัติศาสตร์ สืบค้นข้อมูลจากแหล่งเรียนรู้ที่น่าเชื่อถือ สามารถตีความและวิเคราะห์หลักฐาน เพื่อแลกเปลี่ยนความรู้ที่นำไปสู่การสรุปข้อเท็จจริง สามารถเข้าใจบริบทของสังคมตามยุคสมัย เชื่อมโยงการเปลี่ยนแปลงในอดีตที่มีความเชื่อมโยงถึงปัจจุบัน เปรียบเทียบเหตุการณ์ทางประวัติศาสตร์ และนำความรู้ไปใช้ในการพัฒนาชุมชน สังคม ประเทศชาติ ทั้งในปัจจุบันและอนาคต

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 4.1** | **ป.2/1, ป.2/2** | **-** |
| **มฐ. ส 4.2** | **ป.2/1** | **ป.2/2** |
| **มฐ. ส 4.3** | **ป.2/1** | **ป.2/2** |
|  | **4 ตัวชี้วัด** | **2 ตัวชี้วัด** |

**รวม 6 ตัวชี้วัด**

**โครงสร้างรายวิชาพื้นฐาน ประวัติศาสตร์ ป.2**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  การศึกษาเรื่องราวในอดีต | **ตัวชี้วัดระหว่างทาง**  **มฐ. ส 4.1 ป.2/1**  ใช้คำระบุเวลาที่แสดงเหตุการณ์ในอดีต ปัจจุบัน และอนาคต  ตัวชี้วัดระหว่างทาง  **มฐ. ส 4.1 ป.2/2**  ลำดับเหตุการณ์ที่เกิดขึ้นในครอบครัว หรือในชีวิตของตนเองโดยใช้หลักฐานที่เกี่ยวข้อง | **1) สมรรถนะที่ 2** ความสามารถในการคิด  **2) สมรรถนะที่ 4** ความสามารถในการใช้ทักษะชีวิต | คำที่แสดงช่วงเวลาในอดีต ปัจจุบัน อนาคต และวันสำคัญที่ปรากฏในปฏิทิน ทำให้สามารถระบุเวลา และลำดับของเหตุการณ์ที่เกิดขึ้น เพื่อใช้เป็นหลักฐานที่เกี่ยวข้องเป็นเครื่องยืนยันและใช้เส้นเวลาลำดับเหตุการณ์ที่เกิดขึ้นในครอบครัวหรือในชีวิตของตนเอง | **10** |
| **หน่วย**  **การเรียนรู้ที่ 2**  ชุมชนของเรากับการเปลี่ยนแปลง | **ตัวชี้วัดระหว่างทาง**  **มฐ. ส 4.2 ป.2/1**  สืบค้นถึงการเปลี่ยนแปลงในวิถีชีวิตประจำวันของคนในชุมชนของตนจากอดีตถึงปัจจุบัน  **ตัวชี้วัดปลายทาง**  **มฐ. ส 4.2 ป.2/2**  อธิบายผลกระทบของการเปลี่ยนแปลงที่มีต่อวิถีชีวิตของคนในชุมชน | **1) สมรรถนะที่ 2**ความสามารถ ในการคิด  **2) สมรรถนะที่ 4**ความสามารถ ในการใช้ทักษะชีวิต | การสืบค้นข้อมูลเกี่ยวกับการเปลี่ยนแปลงของชุมชนตนจากอดีตถึงปัจจุบัน จะทำให้สามารถอธิบายผลกระทบของการเปลี่ยนแปลงที่มีต่อวิถีชีวิตของคนในชุมชน | **9** |
| **หน่วย**  **การเรียนรู้ที่ 3**  บุคคลสำคัญและมรดกไทย | **ตัวชี้วัดระหว่างทาง**  **มฐ. ส 4.3 ป.2/1**  ระบุบุคคลที่ทำประโยชน์ต่อท้องถิ่น หรือประเทศชาติ  **ตัวชี้วัดปลายทาง**  **มฐ. ส 4.3 ป.2/2**  ยกตัวอย่างวัฒนธรรม ประเพณี และภูมิปัญญาไทยที่ภาคภูมิใจและควรอนุรักษ์ไว้ | **1) สมรรถนะที่ 2**ความสามารถในการคิด  **2) สมรรถนะที่ 4** ความสามารถในการใช้ทักษะชีวิต | บุคคลที่ทำคุณประโยชน์ต่อท้องถิ่น และประเทศชาติ สมควรได้รับการยกย่องและนำมาเป็นแบบอย่างที่ดี รวมไปถึงร่วมกันการอนุรักษ์วัฒนธรรมและประเพณี เป็นหน้าที่ของทุกคนที่จะต้องช่วยกันอนุรักษ์ให้คงอยู่คู่กับสังคมไทยสืบต่อไป | **21** |